CELEX: C2005/257/31
Language: sl
Date: 2005-10-15 00:00:00
Title: Zadeva T-313/05: Tožba, vložena dne 10. avgusta 2005 — Microsoft proti Komisiji

15.10.2005   
            
            
               SL
            
            
               Uradni list Evropske unije
            
            
               C 257/16
            
         Tožba, vložena dne 10. avgusta 2005 — Microsoft proti Komisiji
   (Zadeva T-313/05)
   (2005/C 257/31)
   Jezik postopka: angleščina
   Stranke
   
      Tožeča stranka: Microsoft Corporation (Washington, ZDA) [Zastopnika: J.-F. Bellis, lawyer, I. Forrester, QC]
   
      Tožena stranka: Komisija Evropskih skupnosti
   Predlogi
   
               —
            
            
               razglasitev ničnosti Odločbe Komisije z dne 1. junija 2005;
            
         
               —
            
            
               naložitev plačila stroškov Komisiji.
            
         Tožbeni razlogi in bistvene trditve
   Po Odločbi Komisije z dne 24. marca 2004, ki je bila izpodbijana v zadevi T-201/04 (1) in v składu s katero mora tožeča stranka za zagotovitev medobratovalnosti z Windows razkriti podrobne opise določenih protokolov Windows, je Komisija z dopisom z dne 1. junija 2005 tožečo stranko obvestila o tem, da ima tožeča stranka po njenem mnenju obveznost, da tretjim osebam — ki niso pridobitelji licence — dovoli distribucijo v obliki izvirne oznake programske opreme, ki so jo konkurenti razvili na podlagi razkritih podrobnih opisov protokola Windows, razen če programska oprema vključuje inovacijo tožeče stranke, ki izpolnjuje merila novosti in inovativnosti.
   Tožeča stranka izpodbija dopis Komisije z dne 1. junija 2005 s trditvijo, da bi distribucija v obliki izvirne oznake zadevne programske opreme tretjim osebam, ki niso pridobitelji licence, omogočila dostop do poslovnih skrivnosti tožeče stranke, ne da bi dala tožeči stranki možnost, da zagotovi, da ostanejo zaupne pod pogoji za izdajo licence, kot to velja za pridobitelje licence.
   Tožeča stranka meni, da dopis z dne 1. junija 2005 nalaga nezakonit odvzem lastninskih pravic tožeče stranke in da Komisija ni imela pristojnosti, da naloži obveznosti, ki presegajo tiste, ki jih zahteva Odločba z dne 24. marca 2004, ker naj bi dopis Komisije z dne 1. junija 2005 kazal na uporabo te odločbe.
   Tožeča stranka dalje navaja, da dopis z dne 1. junija 2005 krši načelo sorazmernosti, ker presega tisto, kar je nujno za odpravo zlorabe, ki jo ugotavlja Odločba z dne 24. marca 2004.
   Poleg tega tožeča stranka trdi, da preizkus novosti in inovativnosti, določen v dopisu z dne 1. junija 2005, krši načelo pravne varnosti, ker ga je v kontekstu poslovne skrivnosti nejasno, netočno in zelo težko smiselno uporabiti.
   Nazadnje tožeča stranka navaja, da je dopis z dne 1. junija 2005 v nasprotju z načeli mednarodnega javnega prava, ki zavezujejo Skupnost, ker ima za posledico globalno in tako ekstrateritorialno razkritje lastninskih pravic tožeče stranke.
   
      (1)  UL C 179, 10.7.2004, str. 18.